โค้ชด่วน ชี้เนชั่นส์ลีกวีค 2 งานหนักแน่ รับหวั่นลูกทีมเดินทางจนล้า
โค้ชด่วน ดนัย ศรีวัชรเมธากุล ยอมรับทีมตบลูกยางสาวไทยงานหนัก ในการเล่นสัปดาห์ที่ 2 ศึกวอลเลย์บอลเนชั่นส์ ลีก 2019 วันที่ 28-30 พ.ค.นี้ ที่มาเก๊า ทั้งจีน เกาหลีใต้และเบลเยียม มีความพร้อมและศักยภาพที่สูงเป็นอย่างมาก ระบุเป็นห่วงทีมไทยที่ยังมีอาการล้า เดินทางไกลจากโปแลนด์มามาเก๊า ส่วนการเล่นยังเน้นเรื่องบอลแรกต้องทำให้ดีก่อนเรื่องอื่นๆ,ความเคลื่อนไหวทีมตบลูกยางสาวทีมชาติไทย ชุดเข้าร่วมการแข่งขันวอลเลย์บอลเนชั่นส์ ลีก 2019 ล่าสุดเมื่อวันที่ 26 พ.ค.ที่ผ่านมา ที่สนามมาเก๊า อีสต์ เอเชียนเกมส์ โดม เขตบริหารพิเศษมาเก๊า ทีมไทยลงสนามฝึกซ้อมเป็นครั้งแรก เพื่อเตรียมลงสนามสัปดาห์ที่ 2 หลังจากเพิ่งจะเดินทางจากโปแลนด์ มาถึงมาเก๊าเมื่อวันที่ 25 พ.ค. โดยใช้เวลาเดินทางกว่า 24 ชั่วโมง ขณะที่ผลงานในสัปดาห์แรก สาวไทย ชนะ 1 นัด แพ้ 2 นัด มี 3 คะแนน รั้งอันดับ 13 จากทั้งหมด 16 ทีม,โค้ชด่วน ดนัย ศรีวัชรเมธากุล หัวหน้าผู้ฝึกสอนทีมชาติไทย กล่าวหลังนำทีมลงซ้อม โดยช่วงแรกเป็นการวอร์มเพื่อให้กล้ามเนื้อตื่นตัวและเน้นการรับเสิร์ฟเพื่อทำเกมบุก ทั้งนี้ ยังคงเน้นบอลแรกที่แน่นอน ตบท้ายด้วยการซ้อมแผนการรุกทำเกมในรูปแบบต่างๆ เนื่องจากในสนามแรก เกมที่เอาชนะเยอรมนีได้เป็นเพราะทีมไทยสามารถรับบอลแรกได้ดี ทำให้สามารถเปิดเกมบุกได้หลากหลายแล้ว และใช้เวลาฝึกซ้อม 2 ชั่วโมงกว่า เรื่องการเปลี่ยนตัวผู้เล่นเราเปลี่ยนแค่คนเดียว คือตัวรับ ตำแหน่งลิเบอโร่ จากฑิฆัมพร ช้างเขียว เป็นสุพัตรา ไพโรจน เนื่องจากเราเลือกตัวรับมาหลายคน ต้องให้เขาลงเล่นในเกม เพื่อรู้ศักยภาพที่แท้จริง,เกมในสนามนี้ค่อนข้างหนัก เจอจีนก็เป็นชุดใหญ่ เป็นนักกีฬาที่ไม่ใช่ชุดที่ไปสนามแรกที่บราซิล เขาเตรียมความพร้อมในสนามนี้ ส่วน เกาหลีใต้แม้จะมีผลงานที่ไม่ดีจากสัปดาห์ที่แล้วก็จริง แต่เรื่องการปรับเปลี่ยนโครงสร้างและโค้ชก็ดีขึ้นเรื่อยๆ ด้านเบลเยียมสนามที่แล้วทำผลงานได้ดี ล่าสุดเอาชนะญี่ปุ่น ซึ่งถือว่าเป็นทีมยุโรปที่น่ากลัว และพัฒนาอย่างรวดเร็ว เราต้องเล่นละเอียดมากขึ้น เล่นอย่างเต็มศักยภาพ เพราะเราใกล้จะกลับไปเล่นที่กรุงเทพฯแล้ว ดังนั้น ระบบต่างๆเราจะจูนให้กลมกลืนมากขึ้น,โค้ชดนัยกล่าวอีกว่า ตอนนี้เป็นห่วงเรื่องการพักผ่อน รวมถึงเรื่องของความล้าของการเดินทาง นักกีฬาต้องปรับเปลี่ยนเรื่องเวลาด้วย มีผลต่อเรื่องของร่างกาย ซึ่งเราก็ปรึกษาแพทย์ให้ฟื้นกลับมาอย่างรวดเร็วที่สุด,สำหรับในสัปดาห์ที่ 2 ศึกเนเชั่นส์ลีก ทีมสาวไทยจะแข่งขันในกลุ่ม 7 ระหว่างวันที่ 28-30 พ.ค.นี้ โดยวันที่ 28 พ.ค. เจอจีน เวลาไทย 18.30 น. วันที่ 29 พ.ค. พบเกาหลีใต้ เวลาไทย 15.30 น. และวันที่ 30 พ.ค. ดวลเบลเยียม เวลาไทย 15.30 น. ช่อง 3 ถ่ายทอดสด
โค้ชด่วน  ยอมรับทีมตบลูกยางสาวไทยงานหนัก ในการเล่นสัปดาห์ที่ 2 ศึกวอลเลย์บอลเนชั่นส์ ลีก 2019 วันที่ 28-30 พ.ค.นี้ ที่มาเก๊า ทั้งจีน เกาหลีใต้และเบลเยียม มีความพร้อมและศักยภาพที่สูง
โค้ชด่วน,ดนัย ศรีวัชรเมธากุล,วอลเลย์บอลหญิงทีมชาติไทย,วอลเลย์บอลเนชั่นส์ลีก 2019